Gud har gjort ditt!

Jeg hørte en sterk historie om en kvinne som var på lukket avdeling på psykiatrisk sykehus i flere år. Hun var mer eller mindre oppgitt av leger og psykologer, fordi hun var fanget i en psykose. Det artet seg slik hun sa til seg selv hele tiden " Gud har gjort sitt, og nå må jeg gjøre mitt!"

Det viste seg at hun hadde vært aktiv kristen i hele sitt liv, men denne tankegangen hadde satt henne i et fengsel. Et mentalt helvete, hvor hun aldri ble bra nok for Gud. Tankebygninger som hadde borret seg fast i hennes sinn, og holdt henne fanget i denne psykosen.

Det var en kristen prest som besøkte  disse rammede og syke menneskene. Han fikk høre om denne kvinnen, og ba til Gud om hva han skulle si til henne. Gud sa: Gud har gjort sitt, og Gud har gjort ditt. 

For hver gang han besøkte denne kvinnen, lot han henne si det hun alltid sa. Men han la til, og Gud har gjort ditt. Etter noen uker begynner denne kvinnen og si. Gud har gjort sitt, og han har gjort mitt. Og hun ble løst og satt i frihet. Hun fikk sitt liv forvandlet, og kom ut fra sitt fengsel. Hun ble virkelig fri.

Husk. Gud har frelst deg fullstendig! Bare tro.

Joh 8.31

Da sa Jesus til de jødene som var kommet til tro på Ham: «Hvis dere blir i Mitt Ord, er dere i sannhet Mine disipler. Og dere skal kjenne sannheten, og sannheten skal gjøre dere fri.»

Amen